CELEX: 32010R0550
Language: lv
Date: 2010-06-23 00:00:00
Title: Komisijas Regula (ES) Nr. 550/2010 ( 2010. gada 23. jūnijs ), ar kuru groza Regulu (EK) Nr. 1126/2008, ar ko pieņem noteiktus starptautiskos grāmatvedības standartus saskaņā ar Eiropas Parlamenta un Padomes Regulu (EK) Nr. 1606/2002, attiecībā uz 1. starptautisko finanšu pārskatu standartu (SFPS)  (Dokuments attiecas uz EEZ )

24.6.2010   
            
            
               LV
            
            
               Eiropas Savienības Oficiālais Vēstnesis
            
            
               L 157/3
            
         KOMISIJAS REGULA (ES) Nr. 550/2010
   (2010. gada 23. jūnijs),
   ar kuru groza Regulu (EK) Nr. 1126/2008, ar ko pieņem noteiktus starptautiskos grāmatvedības standartus saskaņā ar Eiropas Parlamenta un Padomes Regulu (EK) Nr. 1606/2002, attiecībā uz 1. starptautisko finanšu pārskatu standartu (SFPS)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2002. gada 19. jūlija Regulu (EK) Nr. 1606/2002 par starptautisko grāmatvedības standartu piemērošanu (1) un jo īpaši tās 3. panta 1. punktu,
   tā kā:
   
               (1)
            
            
               Ar Komisijas Regulu (EK) Nr. 1126/2008 (2) tika pieņemti vairāki starptautiski grāmatvedības standarti un to interpretācijas, kas bija spēkā 2008. gada 15. oktobrī.
            
         
               (2)
            
            
               Starptautiskā grāmatvedības standartu padome (IASB) 2009. gada 23. jūlijā publicēja grozījumus 1. starptautisko finanšu pārskatu standartā (SFPS) “Starptautisko finanšu pārskatu standartu pirmā pieņemšana”, turpmāk “grozījumi 1. SFPS”. Saskaņā ar 1. SFPS grozījumiem uzņēmumiem, kas veic darbības naftas un gāzes nozarē un pāriet uz SFPS, atļauts izmantot naftas un gāzes aktīvu uzskaites vērtības, kuras noteiktas saskaņā ar to iepriekšējiem grāmatvedības noteikumiem. Uzņēmumiem, kas nolēmuši izmantot minēto atbrīvojumu, jāpieprasa novērtēt pārtraukto darbu, atjaunoto darbu un līdzīgas saistības, kuras attiecas uz naftas un gāzes aktīviem, saskaņā ar 37. SGS “Uzkrājumi, iespējamās saistības un iespējamie aktīvi” un atzīt saistības attiecībā uz nesadalītajiem ieņēmumiem. Grozījumi 1. SFPS arī attiecas uz nomas līgumu atkārtotu novērtēšanu.
            
         
               (3)
            
            
               Apspriešanās ar Eiropas Finanšu pārskatu padomdevējas grupas (EFRAG) tehnisko ekspertu grupu (TEG) apstiprina, ka grozījumi 1. SFPS atbilst Regulas (EK) Nr. 1606/2002 3. panta 2. punktā paredzētajiem pieņemšanas tehniskajiem kritērijiem. Saskaņā ar Komisijas 2006. gada 14. jūlija Lēmumu 2006/505/EK, ar ko izveido Grāmatvedības standartu pārskata grupu, lai konsultētu Komisiju par Eiropas Finanšu pārskatu padomdevējas grupas (EFRAG) atzinumu objektivitāti un neitralitāti (3), Grāmatvedības standartu pārskata grupa izskatīja EFRAG atzinumu par apstiprināšanu un Komisijai ziņoja, ka tas ir līdzsvarots un objektīvs.
            
         
               (4)
            
            
               Tādēļ būtu jāizdara attiecīgi grozījumi Regulā (EK) Nr. 1126/2008.
            
         
               (5)
            
            
               Šajā regulā paredzētie pasākumi ir saskaņā ar Grāmatvedību regulējošās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 1126/2008 pielikumā 1. starptautisko finanšu pārskatu standartu “Starptautisko finanšu pārskatu standartu pirmā pieņemšana” groza, kā norādīts šīs regulas pielikumā.
   2. pants
   Katrs uzņēmums piemēro grozījumus 1. SFPS atbilstīgi šīs regulas pielikumam vēlākais no dienas, kurā sākas tā pirmais finanšu gads pēc 2009. gada 31. decembra.
   3. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2010. gada 23. jūnijā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 243, 11.9.2002., 1. lpp.
   
      (2)  OV L 320, 29.11.2008., 1. lpp.
   
      (3)  OV L 199, 21.7.2006., 33. lpp.
   
      PIELIKUMS
      
         STARPTAUTISKIE GRĀMATVEDĪBAS STANDARTI
      
      
                  SFPS Nr. 1
               
               
                  Grozījumi 1. SFPS Papildu atbrīvojumi pirmreizējiem piemērotājiem
               
            
         Pavairošana atļauta Eiropas Ekonomikas zonā. Visas esošās tiesības saglabātas ārpus EEZ, izņemot tiesības pavairot personīgai lietošanai vai cita godīga darījuma nolūkā. Papildu informāciju var saņemt no IASB šādā tīmekļa vietnē: www.iasb.org
      
      
         Grozījumi 1. SFPS
      
      
         
            Starptautisko finanšu pārskatu standartu pirmreizējā pielietošana
         
      
      Pievienots nosaukums un 31.A un 39.A punkts.
      UZRĀDĪŠANA UN INFORMĀCIJAS ATKLĀŠANA
      
         Pārejas uz SFPS skaidrojums
      
      
         Domāto izmaksu izmantošana naftas un gāzes aktīviem
      
      
                  31.A
               
               
                  Ja uzņēmums izmanto D8.A punkta b) apakšpunktā noteikto atbrīvojumu attiecībā uz naftas un gāzes aktīviem, tas atklāj šo faktu un norāda, uz kāda pamata iedalītas uzskaites vērtības, kuras noteiktas saskaņā ar saskaņā ar iepriekšējiem vispārpieņemtiem grāmatvedības principiem.
               
            SPĒKĀ STĀŠANĀS DATUMS
      
                  39.A
               
               
                  Ar 2009. gada jūlijā izdotajiem “Papildu atbrīvojumiem pirmreizējiem piemērotājiem” (grozījumi 1. SFPS) pievienots 31.A, D8.A, D9.A un D21.A punkts un grozīts D1 punkta c), d) un l. apakšpunkts. Uzņēmums šos grozījumus piemēro gada periodiem, kas sākas 2010. gada 1. janvārī vai pēc šī datuma. Ir atļauta agrāka piemērošana. Ja uzņēmums piemēro grozījumus agrākam periodam, šis fakts ir jāatklāj.
               
            ATBRĪVOJUMI NO CITIEM SFPS
      D pielikumā grozīts D1 punkta c), d) un l) apakšpunkts un nosaukums. Pievienots D8.A, D9.Aun D21.A punkts.
      
                  D.1
               
               
                  Uzņēmums var izlemt izmantot vienu vai vairākus šādus atbrīvojumus:
                  
                              a)
                           
                           
                              …
                           
                        
                              c)
                           
                           
                              domātās izmaksas (D5–D8.A punkts);
                           
                        
                              d)
                           
                           
                              noma (D9 un D9.A punkts);
                           
                        
                              e)
                           
                           
                              …
                           
                        
                              l)
                           
                           
                              pamatlīdzekļu izmaksās iekļautās saistības sakarā ar ekspluatācijas pārtraukšanu (D21 un D21.A punkts);
                           
                        
                              m)
                           
                           
                              …
                           
                        
            
         Domātās izmaksas
      
      
                  D8.A
               
               
                  Saskaņā ar dažu valstu grāmatvedības prasībām izpētes un attīstības izmaksas saistībā ar naftas un gāzes īpašumiem attīstības vai ražošanas posmā uzskaita izmaksu centros, kas aptver visus īpašumus plašā ģeogrāfiskajā apgabalā. Pirmreizējais piemērotājs, kas piemēro šādu grāmatvedības praksi saskaņā ar iepriekšējiem vispārpieņemtiem grāmatvedības principiem, var izlemt novērtēt naftas un gāzes aktīvus pārejas datumā uz SFPS uz šāda pamata:
                  
                              a)
                           
                           
                              pētniecības un novērtēšanas aktīvi par summu, kas noteikta saskaņā ar uzņēmuma iepriekšējiem vispārpieņemtiem grāmatvedības principiem, un
                           
                        
                              b)
                           
                           
                              aktīvi attīstības vai ražošanas posmā par summu, kas noteikta izmaksu centram saskaņā ar uzņēmuma iepriekšējiem vispārpieņemtiem grāmatvedības principiem. Uzņēmums atbilstoši iedala šo summu izmaksu centra pamatā esošajos aktīvos, pamatojoties uz attiecīgās dienas rezerves apjomiem vai rezerves vērtībām.
                           
                        Uzņēmums pārbauda, vai pētniecības un novērtēšanas aktīvu, kā arī aktīvu attīstības un ražošanas posmā vērtība nav samazinājusies dienā, kurā notiek pāreja uz SFPS, saskaņā ar attiecīgi 6. SFPS Derīgo izrakteņu pētniecība un novērtēšana vai 36. SGS, un nepieciešamības gadījumā samazina summu, kas noteikta saskaņā ar a) un b) apakšpunktu. Piemērojot šo punktu, naftas un gāzes aktīvi aptver tikai tos aktīvus, kurus izmanto naftas un gāzes izpētē, novērtēšanā, attīstībā vai ražošanā.
               
            
         Noma
      
      
                  D9.A
               
               
                  Ja pirmreizējais piemērotājs ir veicis to pašu konstatēšanu, vai vienošanās ietver nomas attiecības saskaņā ar iepriekšējiem vispārpieņemtiem grāmatvedības principiem, kā to pieprasa 4. SFPIK, bet citā dienā, nekā to pieprasa 4. SFPIK, pirmreizējam piemērotājam šis konstatējums jānovērtē no jauna, pieņemot SFPS. Uzņēmumam, kurš ir veicis to pašu konstatēšanu, vai vienošanās ietver nomas attiecības saskaņā ar iepriekšējiem vispārpieņemtiem grāmatvedības principiem, šīs konstatēšanas rezultātam vajadzētu būt tādam pašam kā, piemērojot 17. SGS Noma un 4. SFPIK.
               
            
         Pamatlīdzekļu izmaksās iekļautās saistības sakarā ar ekspluatācijas pārtraukšanu
      
      
                  D21.A
               
               
                  Uzņēmums, kas izmanto D8.A punkta b) apakšpunktā paredzēto atbrīvojumu (naftas un gāzes aktīviem attīstības vai ražošanas posmā, kurus uzskaita izmaksu centros, kas aptver visus īpašumus plašā ģeogrāfiskajā apgabalā, saskaņā ar iepriekšējiem vispārpieņemtiem grāmatvedības principiem), nevis piemēro 1. SFPIK D21 punktu, bet gan:
                  
                              a)
                           
                           
                              saistības sakarā ar ekspluatācijas pārtraukšanu, atjaunošanu un līdzīgām darbībām novērtē dienā, kurā notiek pāreja uz SFPS, saskaņā ar 37. SGS, un
                           
                        
                              b)
                           
                           
                              visu starpību starp šo summu un šo saistību uzskaites vērtību dienā, kurā notiek pāreja uz SFPS, kura noteikta saskaņā ar uzņēmuma iepriekšējiem vispārpieņemtiem grāmatvedības principiem, uzskaita tieši nesadalītajā peļņā.